18. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 121 της 5/15 Μαΐου 1998 (ΦΕΚ Α΄ 103) Κανονισμός περιορισμών πρόσβασης και χρήσης μισθωμένων γραμμών. Έχοντας υπόψη: 1.Τις διατάξεις του άρθρ. 4 του Νόμ. 1338/1983 «Εφαρμογή του κοινοτικού δικαίου» (Α΄ 34), όπως αντικαταστάθηκε με την παρ. 4 του άρθρ. 6 του Νόμ. 1440/1984 «Συμμετοχή της Ελλάδος στο κεφάλαιο, στα αποθεματικά και στις προβλέψεις της Ευρωπαϊκής Κοινότητας Άνθρακος και Χάλυβος και του Οργανισμού Εφοδιασμού ΕΥΡΑΤΟΜ» (Α΄ 70) και του άρθρ. 65 του Νόμ. 1892/1990 «Για εκσυγχρονισμό και την ανάπτυξη και άλλες διατάξεις» (Α΄ 101) όπως αυτό τροποποιήθηκε από το άρθρ. 19 του Νόμ. 2367/1995 «Νέοι χρηματοπιστωτικοί θεσμοί και άλλες διατάξεις» (Α΄ 261). 2.Τις διατάξεις του δευτέρου άρθρου του Νόμ. 2077/92 «Κύρωση της Συνθήκης για την Ευρωπαϊκή Ένωση και των σχετικών Πρωτοκόλλων και Δηλώσεων, που περιλαμβάνονται στην Τελική Πράξη» (Α΄/136/92). 3.Τις διατάξεις των παρ. 3. εδάφ. Α΄ στοιχ. β΄ και εδάφ. Β΄, 4, του Νόμ. 2246/94 «Οργάνωση και Λειτουργία του τομέα των Τηλεπικοινωνιών» (Α΄ 172) όπως τροποποιήθηκαν με την παρ. 1, του άρθρ. 11, του Νόμ. 2465/ 97, «Θέματα αρμοδιότητας του Υπουργείου Μεταφορών και Επικοινωνιών» (ΦΕΚ 28 Α΄) καθώς και των παρ. 5, 6, 7, εδάφ. Α, στοιχ. β΄ και 9, εδάφ. Ε του τρίτου άρθρου του Νόμ. 2246/94. 4.Τις διατάξεις του άρθρ. 8, της Οδηγίας 92/44/ΕΟΚ, περί παροχής ανοικτού δικτύου στις μισθωμένες γραμμές σε προσαρμογή προς την οδηγία 92/44/ΕΟΚ. 5.Τις διατάξεις του άρθρ. 27 του Νόμ. 2081/92 με το οποίο προστέθηκε με το άρθρ. 29Α στο Νόμ. 1558/85 και αντικαταστάθηκε από το άρθρ. 1, παρ. 2α του Νόμ. 2469/97 (Α΄ 38). 6.Ότι από την εφαρμογή του παρόντος Π.Δ/τος δεν προκαλείται δαπάνη σε βάρος του Κρατικού Προϋπολογισμού. 7.Την υπ’ αριθ. 163/1998 γνωμοδότηση του Συμβουλίου της Επικρατείας, μετά από πρόταση των Υπουργών Εθνικής Οικονομίας και Μεταφορών και Επικοινωνιών, αποφασίζουμε: Πεδίο εφαρμογής Άρθρ.1.-Σκοπός του παρόντος Π.Δ/τος είναι η θέσπιση κανονισμού περιορισμού προσβάσεως και χρήσεως μισθωμένων γραμμών λόγω εικαζόμενων ή/και διαπιστωμένων παραβάσεων εκ μέρους των  χρηστών εν όψει του άρθρ. 8 της οδηγίας 92/44/ΕΟΚ. Περιπτώσεις περιορισμών (Άρθρ.8 Οδηγίας 92/44/ΕΟΚ) Άρθρ.2.-Περιορισμοί στην πρόσβαση και χρήση των μισθωμένων γραμμών μπορούν να επιβληθούν στις εξής περιπτώσεις: 1.Για την διασφάλιση των ουσιωδών απαιτήσεων οι οποίες είναι: -η ασφάλεια λειτουργίας του δικτύου -η διατήρηση της ακεραιότητας του δικτύου -η διαλειτουργικότητα των υπηρεσιών (σε δικαιολογημένες περιπτώσεις) -η προστασία των δεδομένων (σε δικαιολογημένες περιπτώσεις). 2.Για την διασφάλιση των ειδικών και των αποκλειστικών δικαιωμάτων του Οργανισμού Τηλεπικοινωνιών Ελλάδος Α.Ε. 3.Για την τήρηση των όρων και των προϋποθέσεων των Αδειών, Δηλώσεων και Εγκρίσεων. 4.Για την τήρηση των συμβατικών υποχρεώσεων του μισθωτή. 5.Για παραβάσεις της ισχύουσας νομοθεσίας περί τηλεπικοινωνιών. Κατηγορίες περιορισμών Άρθρ.3.-1.Οι περιορισμοί που δύνανται να επιβληθούν είναι: α.Η άρνηση παροχής μισθωμένων γραμμών. β.Η διακοπή της παροχής μισθωμένων γραμμών. γ.Η κατάργηση ορισμένων τεχνικών χαρακτηριστικών των μισθωμένων γραμμών. 2.Οι προαναφερόμενοι περιορισμοί στην παροχή και τη χρήση των μισθωμένων γραμμών αποφασίζονται από την Ε.Ε.Τ. είτε με πρωτοβουλία της, είτε ύστερα από έγγραφο αίτημα του Οργανισμού Τηλεπικοινωνιών, είτε έπειτα από προσφυγή τρίτου προς την Ε.Ε.Τ., με εξαίρεση τις περιπτώσεις εκείνες που ρητά αναφέρονται στο Π.Δ. 40/96 (Άρθρ. 4, παρ. 3 και 4). 3.Η Ε.Ε.Τ. εκτός από τους περιορισμούς στην παροχή και χρήση των μισθωμένων γραμμών δύναται να επιβάλει επιπλέον τις κυρώσεις που προβλέπονται από την ισχύουσα νομοθεσία περί τηλεπικοινωνιών σε περιπτώσεις παραβάσεων. (Αντί για τη σελ. 386,319) Σελ. 386,319(α) Τεύχος     Σελ.      Οργάνωση και Λειτουργία των Τηλεπικοινωνιών - Ε.Ε.Τ.Τ. 22.ΔΑ.α.18 Περιορισμοί λόγω παραβάσεων Άρθρ.4.-1.Σε περίπτωση παραβάσεων της ισχύουσας νομοθεσίας περί τηλεπικοινωνιών, η Ε.Ε.Τ., δύναται, κατόπιν αιτιολογημένης απόφασής της, να θέτει περιορισμούς στην πρόσβαση και τη χρήση των μισθωμένων γραμμών. 2.Επίσης ο Οργανισμός Τηλεπικοινωνιών δύναται να ζητήσει από την Ε.Ε.Τ., να αρνηθεί την παροχή ή να διακόψει τη λειτουργία μισθωμένης γραμμής ή να καταργήσει ορισμένα τεχνικά χαρακτηριστικά των μισθωμένων γραμμών, λόγω εικαζόμενων παραβάσεων εκ μέρους των χρηστών στις προϋποθέσεις χρήσης των μισθωμένων γραμμών, όπως: -Η παραβίαση των ειδικών ή αποκλειστικών δικαιωμάτων του Οργανισμού Τηλεπικοινωνιών Ελλάδος Α.Ε. -Η μη τήρηση των όρων Αδείας ή Δήλωσης ή Έγκρισης. -Η παροχή υπηρεσιών χωρίς να έχει χορηγηθεί άδεια ή να έχει γίνει αποδεκτή Δήλωση ή να έχει χορηγηθεί Έγκριση. 3.Με βάση τα ανωτέρω, η Ε.Ε.Τ., αποφασίζει κατά περίπτωση και εντός έξι (6) εβδομάδων από την υποβολή του σχετικού εγγράφου αιτήματος του Οργανισμού Τηλεπικοινωνιών, εάν θα του επιτραπεί ή όχι να λάβει μέτρα, όπως άρνηση στην παροχή μισθωμένης γραμμής ή κατάργηση ορισμένων τεχνικών χαρακτηριστικών των μισθωμένων γραμμών. 4.Σε περίπτωση που για οποιοδήποτε λόγο δεν καταστεί δυνατό να αποφασίσει η Ε.Ε.Τ. στο διάστημα των έξι (6) εβδομάδων, ο Οργανισμός Τηλεπικοινωνιών δύναται να λάβει προσωρινά μέτρα μέχρι να ληφθεί η απόφαση από την Ε.Ε.Τ. 5.Το σχετικό αίτημα του Οργανισμού Τηλεπικοινωνιών προς την Ε.Ε.Τ., σε περίπτωση άρνησης για παροχή μισθωμένης γραμμής, θα πρέπει να υποβάλλεται το συντομότερο δυνατό και όχι αργότερα από 2 μήνες από την ημερομηνία κατάθεσης της αίτησης του ενδιαφερόμενου χρήστη. 6.Η Ε.Ε.Τ., πριν λάβει την οποιαδήποτε απόφαση, παρέχει στα ενδιαφερόμενα μέρη τη δυνατότητα να εκθέτουν τις απόψεις τους σύμφωνα με τη διαδικασία επίλυσης διαφορών που αναφέρεται στο άρθρ. 6 του παρόντος Π.Δ/τος. Σελ. 386,320(α) Τεύχος      Σελ.       7.Οι αιτιολογημένες αποφάσεις της Ε.Ε.Τ. κοινοποιούνται στα ενδιαφερόμενα μέρη εντός 7 εργάσιμων ημερών από τη λήψη τους και δεν μπορεί να εφαρμοστούν πριν την κοινοποίησή τους. 22.ΔΑ.α.18 Οργάνωση και Λειτουργία των Τηλεπικοινωνιών - Ε.Ε.Τ.Τ. Απόφαση εκ των προτέρων για διαπιστωμένες κατηγορίες παραβάσεων Άρθρ.5.-1.Η Ε.Ε.Τ. με αιτιολογημένη εκ των προτέρων απόφασή της, σε περιπτώσεις που δεν τηρούνται συγκεκριμένες συμβατικές υποχρεώσεις εκ μέρους του χρήστη, δύναται να επιτρέπει στον Οργανισμό Τηλεπικοινωνιών τη λήψη ειδικών μέτρων. 2.Για τις ληξιπρόθεσμες και απαιτητές οφειλές των χρηστών προς τον οργανισμό Τηλεπικοινωνιών για τις μισθωμένες γραμμές, ισχύουν τα προβλεπόμενα στο Νόμ. 2246/94 (Άρθρ. 2, παρ. 5, στοιχ. Α), όπως τροποποιήθηκε με την παρ. 2, του άρθρ. 3 του Νόμ. 2374/96. Στην περίπτωση έκδοσης ενιαίου λογαριασμού οι προβλέψεις αυτές ισχύουν για όλες τις μισθωμένες γραμμές και όλες τις προσφερόμενες υπηρεσίες για τις οποίες εκδίδεται ο ενιαίος λογαριασμός. 3.Για κάθε είδος διαπιστωμένης εκ μέρους του χρήστου παράβασης, ο Οργανισμός Τηλεπικοινωνιών θα πρέπει να υποβάλει προς την Ε.Ε.Τ. ξεχωριστά έγγραφο αίτημα. Η Ε.Ε.Τ. αποφασίζει κατά περίπτωση και εντός έξι (6) εβδομάδων από την υποβολή του σχετικού εγγράφου αιτήματος του Οργανισμού Τηλεπικοινωνιών κατά πόσο θα του επιτραπεί να λαμβάνει μέτρα όπως άρνηση της παροχής μισθωμένων γραμμών, διακοπή της παροχής μισθωμένων γραμμών ή κατάργηση ορισμένων τεχνικών χαρακτηριστικών των μισθωμένων γραμμών. 4.Στις περιπτώσεις που έχει παρασχεθεί στον Οργανισμό Τηλεπικοινωνιών το δικαίωμα να περιορίζει την πρόσβαση και τη χρήση των μισθωμένων γραμμών, ο Οργανισμός Τηλεπικοινωνιών μπορεί επίσης να προβαίνει στη λήψη προσωρινών μέτρων. 5.Σε κάθε περίπτωση όμως ο Οργανισμός Τηλεπικοινωνιών θα πρέπει να ενημερώνει τους ενδιαφερόμενους και την Ε.Ε.Τ., 10 ημέρες πριν προβεί σε οποιαδήποτε ενέργεια περιορισμού της πρόσβασης και χρήσης μισθωμένων γραμμών. 6.Σε κάθε περίπτωση που ο Οργανισμός Τηλεπικοινωνιών, λόγω εικαζόμενων ή διαπιστωμένων παραβάσεων, προβαίνει στην άρνηση παροχής, τη διακοπή ή την κατάργηση ορισμένων τεχνικών χαρακτηριστικών των μισθωμένων γραμμών, η Ε.Ε.Τ., εξετάζει εάν ο Οργανισμός Τηλεπικοινωνιών έχει ενεργήσει στα πλαίσια της σχετικής απόφασής της ή εξάσκησε το δικαίωμα που προβλέπεται ρητά στην ισχύουσα νομοθεσία όπως σε περιπτώσεις έκτακτης ανάγκης. 7.Η Ε.Ε.Τ., σε όσες περιπτώσεις κρίνει αναγκαίο δύναται να ζητήσει από τον Οργανισμό Τηλεπικοινωνιών επιπλέον στοιχεία και διευκρινίσεις. 8.Η Ε.Ε.Τ. με αιτιολογημένη της απόφαση, δύναται να ζητήσει την άρση των μέτρων περιορισμού στην πρόσβαση και χρήση των μισθωμένων γραμμών από τον Οργανισμό Τηλεπικοινωνιών. Επίλυση διαφορών Άρθρ.6.-1.Η Ε.Ε.Τ., προσφέρει τις υπηρεσίες της προς επίλυση των διαφορών που αναφέρονται μεταξύ του Οργανισμού Τηλεπικοινωνιών και των χρηστών σχετικά με την πρόσβαση και χρήση των μισθωμένων γραμμών. 2.Με την επιφύλαξη και άλλων δικαιωμάτων προσφυγής, που προβλέπονται από την ισχύουσα νομοθεσία, οι ενδιαφερόμενοι δύναται να προσφύγουν στην Ε.Ε.Τ. Σε περίπτωση προσφυγής τους στην Ε.Ε.Τ. και μέχρι την έκδοση της σχετικής απόφασης τα ενδιαφερόμενα μέρη δεν ασκούν τα άλλα δικαιώματα προσφυγής που προβλέπονται από την κείμενη νομοθεσία. 3.Η Ε.Ε.Τ., στα πλαίσια των αρμοδιοτήτων της, προσπαθεί ώστε οι διαφορές που ανακύπτουν να επιλύονται κατ’ αρχάς μεταξύ των ενδιαφερομένων. 4.Η προσφυγή στην Ε.Ε.Τ. θα πρέπει να είναι έγγραφη και να περιλαμβάνει περιγραφή του αντικειμένου της διαφοράς, τα προβαλλόμενα αιτήματα καθώς και κάθε στοιχείο, που συμβάλλει στην τεκμηρίωση των αιτημάτων αυτών. Σε περίπτωση υποβολής στην Ε.Ε.Τ. καταγγελίας από οποιονδήποτε τρίτο, αυτός πρέπει να είναι σε θέση να αποδείξει ότι πράγματι εθίγη άμεσα και υπέστη αρνητικές επιπτώσεις λόγω της ερμηνείας και/ή της εφαρμογής στην οποία προέβη ο πάροχος τηλεπικοινωνιακής υπηρεσίας ή ο ασκών τηλεπικοινωνιακή δραστηριότητα αναφορικά με τους όρους χορήγησης της Αδείας του ή της Αποδοχής της Δήλωσής του. 5.Ο Πρόεδρος της Ε.Ε.Τ. μετά την υποβολή της προσφυγής προβαίνει στις κατά περίπτωση απαιτούμενες ενέργειες προκειμένου να επιλυθεί η διαφορά, όπως: α.Ζητά, όπου κρίνει απαραίτητο, διευκρινίσεις πάνω στο αντικείμενο της προσφυγής. β.Κοινοποιεί την προσφυγή σε όλα τα ενδιαφερόμενα μέρη και επίσης παρέχει σ’ αυτά όλα τα σχετικά στοιχεία και όσα περιλαμβάνονται σε αυτήν έγγραφα, όπως τεκμήρια, μελέτες κλπ. γ.Καλεί τα ενδιαφερόμενα μέρη να καταθέσουν τις απόψεις τους επί της προσφυγής με υποβολή υπομνήματος και εντός τακτικής προθεσμίας. Σε περίπτωση ανάγκης, μπορεί να ζητηθούν διευκρινίσεις για το περιεχόμενο των υπομνημάτων. δ.Εισάγει το θέμα στην Ολομέλεια της Ε.Ε.Τ. 6.Ο Πρόεδρος της Ε.Ε.Τ. ή οποιοδήποτε άλλο μέλος ή μέλη της Ε.Ε.Τ., που έχουν οριστεί από την ολομέλεια, μετά την μελέτη των δεδομένων της κάθε περίπτωσης και ανάλογα με τη φύση της, δύναται εναλλακτικά: α.Να καλέσει τα μέρη και να επιδιώξει την επίλυση της διαφοράς με συμβιβασμό. β.Να εισαγάγει το θέμα στην ολομέλεια προκειμένου να ληφθεί άμεσα απόφαση για την επίλυση της διαφοράς. γ.Να εισαγάγει το θέμα στην ολομέλεια προκειμένου να   ληφθεί    απόφαση    ώστε   να    ξεκι(Μετά τη σελ. 386,320) Σελ. 386,321 Τεύχος 1288-Σελ. 95 Οργάνωση και Λειτουργία των Τηλεπικοινωνιών - Ε.Ε.Τ.Τ. 22.ΔΑ.α.18 νήσει η διαδικασία ακροάσεων σύμφωνα με τον Κανονισμό Ακροάσεων. 7.Για τους σκοπούς της μεσολάβησης της Ε.Ε.Τ., σύμφωνα με το εδάφ. (α) της παρ. 4 του παρόντος άρθρου, ο Πρόεδρος της Ε.Ε.Τ. ή οποιοδήποτε άλλο μέλος ή μέλη της Ε.Ε.Τ. που έχουν οριστεί, προβαίνει σε όλες τις κατάλληλες ενέργειες, όπως: α.Καλεί τα ενδιαφερόμενα μέρη είτε ξεχωριστά είτε σε κοινή σύσκεψη, προκειμένου να διαμορφωθεί κοινή αντίληψη περί του προβλήματος και να εξεταστεί η δυνατότητα επίλυσης της διαφοράς με συμβιβασμό. β.Προτείνει τη δημιουργία ομάδας εργασίας, με σύμφωνη γνώμη όλων των μερών, στην οποία θα εκπροσωπούνται ισότιμα όλα τα μέρη με την συμμετοχή εκπροσώπων της Ε.Ε.Τ., η οποία θα παρέχει επίσης και τη γραμματειακή υποστήριξη, για την από κοινού μελέτη και ανάλυση του προβλήματος με σκοπό την επίτευξη συμφωνίας για την επίλυση της διαφοράς. Η παραπάνω ομάδα εργασίας συντάσσει πρακτικό με τα αποτελέσματα των συζητήσεών της μέσα σε ένα μήνα από τη σύστασή της. Το χρονικό διάστημα αυτό μπορεί να επεκταθεί για ένα μήνα ακόμη με έγγραφη συμφωνία των μερών. Αν κατά τη διάρκεια των εργασιών της ομάδας εργασίας προκύψει κάποιο θέμα, που δεν μπορεί να λυθεί στα πλαίσια της ομάδας εργασίας, τότε το θέμα αυτό μπορεί να τεθεί στην ολομέλεια της Ε.Ε.Τ. για εξεύρεση λύσης. γ.Προβαίνει σε οποιαδήποτε άλλη ενέργεια που θα βοηθούσε στην επίλυση της διαφοράς με συμβιβασμό. Κατά τη διάρκεια της προσπάθειας για επίλυση της διαφοράς με συμβιβασμό, η ολομέλεια της Ε.Ε.Τ., ενημερώνεται λεπτομερώς. 8.Σε περίπτωση επίλυσης της διαφοράς με συμβιβασμό, σύμφωνα με την διαδικασία της παρ. 7 του παρόντος άρθρου, τα αποτελέσματα της συμφωνίας εισάγονται για επικύρωση στην ολομέλεια της Ε.Ε.Τ. Η ολομέλεια της Ε.Ε.Τ., δύναται με αιτιολογημένη απόφασή της. προκειμένου να προστατεύσει τους χρήστες, να εξασφαλίσει την ομαλή λειτουργία της αγοράς και για λόγους δημοσίου συμφέροντος είναι δυνατό να μην κάνει αποδεκτή τη συμφωνία των μερών και να την τροποποιήσει ανάλογα ή να την απορρίψει κατά την κρίση της. Σελ. 386,322 Τεύχος 1288-Σελ. 96 Σε περίπτωση, που δεν γίνει αποδεκτή από τα ενδιαφερόμενα μέρη η διαδικασία της παρ. 7 του παρόντος άρθρου για επίλυση της διαφοράς με συμβιβασμό, είτε γίνει αποδεκτή, αλλά δεν επιτευχθεί τελικά η επίλυση της διαφοράς με συμβιβασμό, το θέμα εισάγεται στην ολομέλεια της Ε.Ε.Τ., προκειμένου να ληφθεί απόφαση άμεσα ή να ξεκινήσει η διαδικασία ακροάσεων. 9.Για την διευκόλυνση του έργου της και προκειμένου να σχηματίζει αντικειμενική γνώμη, η Ε.Ε.Τ., είναι δυνατόν να ζητά την γνώμη ειδικών τεχνιτών ή άλλων συμβούλων και να αναθέτει μελέτες σε ειδικά μελετητικά γραφεία του εσωτερικού ή του εξωτερικού. Στις περιπτώσεις αυτές καταβάλλεται προσπάθεια από την Ε.Ε.Τ. όπως οι σύμβουλοι ή τα μελετητικά γραφεία να είναι της κοινής αποδοχής όλων των μερών. 10.Σε κάθε περίπτωση, η διαδικασία επίλυσης διαφοράς, δεν μπορεί να υπερβαίνει συνολικά τους 3 μήνες. Στο ίδιο αυτό διάστημα η Ε.Ε.Τ. πρέπει να έχει λάβει απόφαση. 11.Εάν η διαφορά δεν επιλυθεί, η Ε.Ε.Τ. δύναται να απευθύνεται στα αρμόδια όργανα της Ευρωπαϊκής Ένωσης σύμφωνα με τις διαδικασίες που προβλέπονται στην ισχύουσα νομοθεσία. 12.Οι δεόντως αιτιολογημένες αποφάσεις της Ε.Ε.Τ. λαμβάνονται σύμφωνα με τον Εσωτερικό Κανονισμό Λειτουργίας της. Ανακοινώνονται δε δημοσίως και καταχωρούνται σε επίσημο, ιδιαίτερο βιβλίο, εκτός εάν αφορούν την εθνική άμυνα και την ασφάλεια της χώρας. Εμπιστευτικά, εμπορικά, τεχνικά ή οικονομικά στοιχεία των τηλεπικοινωνιακών επιχειρήσεων δεν ανακοινώνονται. Τα τηρούμενα κατά τις συνεδριάσεις πρακτικά, καθώς και οι φάκελοι των υποθέσεων, που διεκπεραιώθηκαν από την Ε.Ε.Τ., είναι προσιτά στους άμεσα ενδιαφερόμενους υπό τον περιορισμό του προηγούμενου εδαφίου. Οι αποφάσεις της Ε.Ε.Τ. κοινοποιούνται στα ενδιαφερόμενα μέρη εντός 7 εργάσιμων ημερών από τη λήψη τους και δεν μπορούν να εφαρμοστούν πριν την κοινοποίησή τους. Για τη διασφάλιση των αποφάσεών της, η Ε.Ε.Τ., δύναται κατά περίπτωση, να επιβάλει τις προβλεπόμενες από την ισχύουσα νομοθεσία κυρώσεις. Άρθρ.7.-Η ισχύς του παρόντος Π.Δ/τος αρχίζει από τη δημοσίευσή του στην Εφημερίδα της Κυβερνήσεως. 22.ΔΑ.α.18 Οργάνωση και Λειτουργία των Τηλεπικοινωνιών - Ε.Ε.Τ.Τ. 